
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
,,În slujba oamenilor”

Nr. 18386/21.09.2023
[bookmark: _heading=h.sq6zf96d262y]RAPORT DE SPECIALITATE
[bookmark: _heading=h.gjdgxs]privind aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului SENIOR: Smart Engagement Network Involving Older Residents in Timisoara and Szeged 
Direcția de Asistență Socială a Municipiului Timișoara, în calitate de partener a elaborat secțiunile aferente împreună cu documentele anexe din cererea de finanțare pentru proiectul SENIOR: Smart Engagement Network Involving Older Residents in Timisoara and Szeged / SENIOR: Rețea de implicare inteligentă pentru rezidenți vârstnici din Timișoara și Szeged (id ROHU00332) în vederea obținerii de finanțare externă nerambursabilă prin Programul Interreg VI-A România-Ungaria cu termen depunere 27.09.2023.
Proiectul propune ca obiectiv general consolidarea cooperării transfrontaliere pentru persoanele în vârstă active din Timișoara și Szeged prin
· crearea unei metodologii comune de implicare a seniorilor, dezvoltată în schimburi transfrontaliere, de către specialiști care lucrează cu seniori,
· implicarea a 90 de vârstnici din fiecare oraș în evenimente culturale locale de fiecare parte, ceea ce duce la creșterea gradului de conștientizare cu privire la moștenirea și tradițiile culturale
· și realizarea a 3 spectacole comune susținute de 30-45 de seniori, care să fie prezentate în ambele orașe la finalul proiectului.
Durata proiectului va fi de un an, în perioada estimată septembrie 2024 - august 2025.
În vederea depunerii proiectului, conform ghidului de finanțare, pentru Direcția de Asistență Socială a Municipiului Timișoara este necesară aprobarea disponibilității resurselor proprii și disponibilitatea temporară a fondurilor pentru implementare activităților proprii până la rambursare.
Proiectul va contribui atât la creșterea capacităților beneficiarilor vârstnici implicați, de organizare, cooperare transfrontalieră, folosirea tehnologiei, îmbunătățirea stimei de sine, deschiderea de noi orizonturi, conducând în final la creșterea calității vieții.
În același timp Direcția de Asistență Socială va beneficia de activitățile și rezultatele proiectului atât din perspectiva profesionalizării angajaților proprii implicați în activități prin creșterea capacității lor de implementare proiecte cu finanțare externă, cooperarea și comunicarea transfrontalieră, adaptarea metodelor de lucru cu vârstnici prin includerea standardelor moderne și schimburilor de experiență cu partenerii unguri, cât și din perspectiva creării de parteneriate locale cu alte organizații care lucrează cu vârstnicii.
Pe termen lung DASMT va folosi metodologia creată în proiect pentru implicarea vârstnicilor activi din Timișoara în diferite activități utile comunității și va continua organizarea anuală a schimburilor de experiență pentru vârstnicii din Timișoara și Szeged după finalizarea proiectului.
[bookmark: _heading=h.30j0zll]Proiectul cu o valoare totală de 234.975,00 EURO se dorește a fi implementat în parteneriat după cum urmează: 
Lider proiect 1 (Ungaria) – Primăria Municipiului Szeged, buget partener proiect 120.000,00 euro
Partener 2 (România) – Direcția de Asistență Socială a Municipiului Timișoara, buget partener proiect 114.975,00 euro
În concluzie, propunem următoarele: 
Aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului SENIOR: Smart Engagement Network Involving Older Residents in Timisoara and Szeged / SENIOR: Rețea de implicare inteligentă pentru rezidenți vârstnici din Timișoara și Szeged (id ROHU00332) după cum urmează:
· aprobarea acoperirii cheltuielilor (eligibile și neeligibile) aferente proiectului pentru Direcția de asistență Socială a Municipiului Timișoara;
· asigurarea contribuției proprii în procent de 2%, adică 2.299,50 euro din bugetul total eligibil care este de 114.975,00 euro pentru Direcția de asistență Socială a Municipiului Timișoara;
· asigurarea disponibilității temporare a fondurilor până la rambursarea acestora de către program pentru Direcția de Asistență Socială a Municipiului Timișoara;

